# **Felvételi felhívás**

A Miskolci Egyetem „Terplán Zénó” Szakkollégiuma a 2019/20. tanév őszi félévében pályázatot hirdet a Miskolci Egyetem Gépészmérnöki és Informatikai Kar hallgatói részére. A felvételi eljárásban hallgatói jogviszonnyal rendelkező nappali és levelező tagozaton legalább egy lezárt félévvel rendelkező hallgató vehet részt.

A „Terplán Zénó” Szakkollégium, Miskolci Egyetem célja, hogy a Gépészmérnöki és Informatikai Kar művelt tudományok iránt érdeklődő tehetséges, ambiciózus, alkotási vággyal rendelkező diákok számára magas szintű, minőségi kiegészítő szakmai képzést nyújtson, ezzel segítve a kiemelkedő képességű hallgatók tehetséggondozását, közéleti szerepvállalását, az értelmiségi feladatokra történő felkészülés tárgyi és személyi feltételeinek megteremtését, a társadalmi problémákra érzékeny, szakmailag igényes értelmiség nevelését, hogy a tagjai tudásukat, felkészültségüket és lehetőségeiket szélesítve megalapozzák a jövő értelmiségi bázisát és öregbítsék a Miskolci Egyetem és a Gépészmérnöki és Informatikai Kar jó hírnevét.

A felvételizők érdeklődési körük alapján, a tudományos munkájuk elmélyítésére a következő szakosztályokhoz csatlakozhatnak a szakosztályvezető írásbeli jóváhagyását követően:

1. Járműmérnöki tervezés és technológiák,
2. Alkalmazott folyadék és szilárdtest mechanika,
3. Elektrotechnikai és elektronikai,
4. Automatizálási és infokommunikációs,
5. Energetika és vegyipari gépészet,
6. Információs és szoftver rendszerek fejlesztése,
7. Logisztika és ellátási láncok,
8. Gépek és gépszerkezetek tervezése, termékfejlesztés és tervezés,
9. Anyagtechnológia és szerkezetintegritás,
10. Mechatronika, robotika és vezérlés,
11. Numerikus modellezés és szimuláció,
12. Modern fizikai módszerek mérnöki alkalmazásai,
13. Gépgyártástechnológiai folyamatok és rendszerek.

**A szakkollégium által nyújtott lehetőségek:**

* Szakmai rendezvényeken való ingyenes részvétel
* Belső pályázati rendszer tudományos tevékenységek támogatására
* Szakmai fejlődést elősegítő kurzusok
* Szakmai fejlődést elősegítő mentori rendszer
* Eszközök és laboratóriumok használata kutatási tevékenységekhez

**A szakkollégiumba felvételt nyert hallgatók kötelezettségei:**

* A szakkollégium által szervezett rendezvényeken való részvétel
* TDK dolgozat készítés vagy publikációs tevékenység folytatása
* Aktív részvétel a Szakkollégium életében
* Félévente legalább 1 a szakkollégium által meghirdetett kurzus felvétele
* A felvételt nyert hallgató köteles minden félév elején egy tervezetet benyújtani a választott Szakosztály részére, ami tartalmazza az adott félévben elérendő személyes céljait és tervezett tevékenységeit.

**Kötelezően benyújtandók:**

* Felvételi űrlap
* Motivációs levél
* Önéletrajz
* Az előző félév tanulmányi átlagát igazoló dokumentum (Neptun).

**A pályázat benyújtásának határideje és helye:**

**2019. október 28.**

Gépészmérnöki és Informatikai Kar Dékáni Hivatal (C/1 épület I. iroda)

A Szakosztálygyűlések javaslata alapján a Közgyűlés dönt a felvétel elfogadásáról/elutasításról.

A felvételről/jelentkezés elutasításáról a Szakosztályvezető írásbeli tájékoztatást ad a pályázó személy részére **2019. november 5**-ig.

A felvételivel kapcsolatosan a pinterjm@uni-miskolc.hu email címen keresztül kérhető további információ, illetve részletesebb leírás a Miskolci Egyetem „Terplán Zénó” Szakkollégiumának

Szervezeti és Működési Szabályzatában található.